**Halgazdálkodási terv (2019-2020)**

*Sporthorgász Egyesületek Győr-Moson-Sopron megyei Szövetsége*

1. **Halgazdálkodási vízterület: Rábca-Hanság vízrendszer**

neve: **Rábca-Hanság vízrendszer**

víztérkód: **08-191-1-1** (régi víztérkód: 001782)

területe: **355,7 ha**

elhelyezkedés határai: Rábca folyó és mellékágai, kivéve az Abdai és a Pinnyédi (alsó) zsilip közötti szakasza, és az alsó zsilip és a torkolat között

jellege: folyó

helyrajzi szám: Kapuvár 0482, Csorna 0525, Bősárkány 0210, 062, 0218, 0231, Rábcakapi 072, 022, Lébény 0463, Tárnokréti 01z, 03c, 079f, Győrsövényház 0195/21, 0202f, 0171/1f, 0152f, 0107d, 077/3d, Lébény 0522, 0321, Enese 0198, Rábapatona 0246/1g, Börcs 067, Abda 03

haszonbérleti díj: 178.000 Ft

csatlakozó vízterek:

* Rábca árapasztó teljes szakasza

neve: **Abdai holtág**

víztérkód: **08-001-1-1** (régi víztérkód: 000497)

területe: **6,0 ha**

elhelyezkedés, határai:

jellege: holtág

helyrajzi szám: Győr 0109/7,8

haszonbérleti díj: 10.000 Ft

neve: **Répce folyó (alsó), a Répce-Kardos összekötő csatorna**

víztérkód: **08-202-1-1** (régi víztérkód: 000490)

területe: **12,05 ha**

elhelyezkedés, határai: GySEV vasúti hídtól a Rábcába való torkollásáig

jellege: folyó

helyrajzi száma: Kapuvár 011/3, Vitnyéd 073, 0119, Agyagosszergény0312, Kapuvár 0257/2,

haszonbérleti díj: 10.000 Ft

neve: **Répce folyó (felső)**

víztérkód: **08-201-1-1** (régi víztérkód: 000411)

területe: **11,5 ha**

elhelyezkedés, határai: Dénesfa közúti hídtól a GySEV vasúti hídig

jellege: folyó

helyrajzi száma: nem ismert

haszonbérleti díj: 10.000 Ft

neve: **Kis-Répce és mellékágai, a Vámház-ér**

víztérkód: **08-103-1-1** (régi víztérkód: 000489)

területe: **5,75 ha**

elhelyezkedés, határai:

jellege: folyó

helyrajzi száma: Kapuvár 0430

haszonbérleti díj: 10.000 Ft

neve: **Kepés-Lesvári csatorna és mellékágai, a Barbacsi csatorna, kivéve a bodonhelyi Fábián tóval érintett szakasza**

víztérkód: **08-091-1-1** (régi víztérkód: 000486)

területe: **5,18 ha**

elhelyezkedés, határai:

jellege: csatorna

helyrajzi szám: Árpás 048, 0130, 0145/1, 0166, 0217, 0213/2, 0196/1

haszonbérleti díj: 10.000 Ft

neve: **Vág-Sárdos-Megág és mellékágai**

víztérkód: **08-237-1-1** (régi víztérkód: 000460)

területe: **10,4 ha**

elhelyezkedés, határai:

jellege: csatorna

helyrajzi szám: Sobor 0133, 0144, 0257/4, 0257/2, 0228/2, 0219/2, Rábaszentandrás 0106, Egyed 0145, Szany 024, 030/1, 047, 048, 0160/1, 0195, 0231, Rábasebes 016, Szil 0212/3, Vág 016, 086/23

haszonbérleti díj: 10.000 Ft

neve: **Keszeg-ér és mellékágai**

víztérkód: **08-092-1-1** (régi víztérkód: 000482)

területe: **7,56 ha**

elhelyezkedés, határai:

jellege: csatorna

helyrajzi szám: Markotabödöge 085, 087, 092, 03b, Győrsövényház 0223/4b, 0223/4f, Tárnokréti 0148a, 079/2

haszonbérleti díj: 10.000 Ft

neve: **Bősárkány-Réti csatorna és mellékágai**

víztérkód: **08-024-1-1** (régi víztérkód: 000492)

területe: **2,3 ha**

elhelyezkedés, határai:

jellege: csatorna

helyrajzi szám: Tárnokréti 0149, 047, 036, 025, Rábcakapi 04, Bősárkány 076, 074, 080, 0222, 072/2, 029, 053, 054/2

haszonbérleti díj: 10.000 Ft

neve: **Kapuvár-Bősárkány megyei csatorna és mellékágai, a Farkas árok teljes szakasza, a Rábatamási határcsatorna, a Tardosa csatorna**

víztérkód: **08-086-1-1** (régi víztérkód: 000509)

területe: **12,7 ha**

elhelyezkedés, határai:

jellege: csatorna

helyrajzi szám: Osli 019/2, Rábatamási 053, Csorna 0734/1, 0466, Acsalag 09, 011, Csorna 0335, Bősárkány 0121, 0140, 0172, 056, 064/1, 02161d

haszonbérleti díj: 13.000 Ft

neve: **Szegedi csatorna és mellékágai**

víztérkód: **08-219-1-1** (régi víztérkód: 000487)

területe: **6,33 ha**

elhelyezkedés, határai:

jellege: csatorna

helyrajzi szám: Kapuvár 0382/2, 0390/8-9, 0596/9, 0596/3, 0596/5-7, 0575, 0531, Csorna 0683, Acsalag 049, 046, 054, Bősárkány 0208, 061

haszonbérleti díj: 10.000 Ft

neve: **Kis-Rába és mellékágai (alsó)**

víztérkód: **08-101-1-1** (régi víztérkód: 000488)

területe: **16,9 ha**

elhelyezkedés, határai: a GySEV vasúti híd és a Rábca között

jellege: folyó

helyrajzi száma: Beled 0233, Mihályi 099, 016/10, Kisfalud 0173, 0189, Kapuvár 016/10, 0624/1-2, 0544

haszonbérleti díj: 11.000 Ft

neve: **Kis-Rába és mellékágai (felső)**

víztérkód: **08-102-1-1** (régi víztérkód: 000412)

területe: **20,0 ha**

elhelyezkedés, határai: Miklós majortól GySEV vasúti hídig

jellege: folyó

helyrajzi száma: Répcelak 0205/2, 0149/5, Csánig 090/3, 0149/14, 068/5, Beled 066/8, 0149/18, 056/8, 060/3, 0158/8

haszonbérleti díj: 11.000 Ft

neve: **Hanság főcsatorna és vízrendszere, a Pomogy-Bánfalvi csatorna, a Homok-Sarródi csatorna**

víztérkód: **08-062-1-1** (régi víztérkód: 000481)

területe: **57,55 ha**

elhelyezkedés, határai:

jellege: csatorna

helyrajzi szám: Sarród 0199/2, Fertőd 0382c, 0424 Kapuvár 0437b, 0438b, Jánossomorja 0607/1z, 0606c, 0377/2g

haszonbérleti díj: 58.000 Ft

neve: **Lébény-Hanyi főcsatorna és mellékágai, a Lébény-Hanyi I. sz. csatorna, a Lébény-Hanyi II. sz. csatorna, a Kimlei csatorna, a Lébény belvíz csatorna – kivétel a Rabi-tó -, a Mosonszentjánosi csatorna, a Mosonszentjánosi összekötő csatorna, az Ottómajori csatorna, az Ottómajori összekötő csatorna, a Rábcai tőzegcsatorna, a Bordacsi csatorna.**

víztérkód: **08-115-1-1** (régi víztérkód: 000506)

területe: **24,4 ha**

elhelyezkedés, határai:

jellege: csatorna

helyrajzi szám: Mosonmagyaróvár 0222/5, 0194/2, 082/10, Újrónafő 049/2

haszonbérleti díj: 25.000 Ft

neve: **Lébényi holtág**

víztérkód: **08-116-1-1** (régi víztérkód: 000484)

területe: **2,0 ha**

jellege: mentettoldali holtág

helyrajzi szám: Győr 0128/2

haszonbérleti díj: 10.000 Ft

neve: **Lébénymiklósi csatorna és mellékágai**

víztérkód: **08-118-1-1** (régi víztérkód: 000485)

területe: **2,88 ha**

elhelyezkedés, határai:

jellege: csatorna

helyrajzi szám: Lébény 096, 097, 0133/1-2, 0249, 0221, 0205, 0154, 0166, 0170, 0535

haszonbérleti díj: 10.000 Ft

A Rába folyó mostani medre és a Fertő-tó közti területet mind a Rába töltötte fel idők folyamán, mely ennek a hordalékkúpnak jobb oldalán folyik. A Rába völgyben az ember évszázadok óta folytatott küzdelmet a víz kártételei ellen, ugyanakkor azonban a hasznát is élvezte. Már Árpádházi királyaink idejében a Rábaköz-Tóköz területén rendkívül szervezett, feltételezhetően központilag irányított vízgazdálkodást folytattak.

Az emberi beavatkozások során a Kisalföldön Magyarország egyik legbonyolultabb vízrendszere alakult ki. Különösen a **Rába-Répce-Rábca vízrendszert** hozták igen szoros kapcsolatba a vízátvezetések. Ennek kulcsfontosságú pontja Nicknél található, ahol lehetőség van a Rába víz kivezetésére a **dél Hanság** irányába.

A Rábaszabályozó Társulat a Rába folyó Győr-Sárvár közötti szakaszán az árvizek biztonságos levezetése érdekében az 1877-1878-as években a vízi malmokat és a működésüket biztosító rőzsegátakat elbontotta. Csak a Kis-Rába vízutánpótlását szolgáló nicki fix gát maradt meg, melyet a folyó árvízei sorozatosan megrongálták, illetve elpusztították, ami a vízszolgáltatásban állandó problémákat okozott.

A Társulatot 1929-ben a földművelésügyi miniszter kötelezte egy korszerű mozgógátas duzzasztómű építésére és üzemben tartására az érdekeltek költségén. A létesítmény 1930-1932 között épült meg, a próbaüzemet követő üzembe helyezésére 1933-ban került sor.

Az eredetileg három Huber-Lutz rendszerű ún. faborítású nyerges-gát táblákkal, és egy kettős síktáblából álló fenékleürítő nyílással rendelkező műtárgy többször nagyjavításon, felújításon esett át. Ezek közül a legjelentősebb a III. nyílás nyerges-gátjának 1994-es havária jellegű tönkremenetelét követő, 1995-1999-es rekonstrukció. Ennek során a nyerges-gát rendszerű elzárásokat felváltotta a jelenleg is működő tömlős-gát rendszer.

A Rába Nicki duzzasztójának regionális nagyságrendben is kiemelkedő vízkészletgazdákodási, gazdasági és ökológiai jelentősége van. Az árvizek és a jég biztonságos levezetése mellett alapvető funkciója, hogy a Rába folyó vízszintjének duzzasztásával lehetőséget teremtsen az évszázadok alatt függő mederré vált Kis-Rába Hanság vízpótló rendszer vízellátására.

A Kis-Rába, Keszeg-ér, Répce fő-gerincvonalakon a Hanság medencébe átkormányzott Rába víz biztosítja kisvizes időszakban a nagyvízek lecsapolását követően a Dél Hanság részére az élővíz jelentős részét. A vízpótlás -távlati fejlesztésként- lehetőséget kínál a Rábaköz-Tóköz, ezen belül a Vág-Sárdos-Megág és a Kepés-Lesvári belvízöblözetek vízellátására is.

A rendszer kiépítésekor és korábbi fejlesztéseinél a legfontosabb gazdasági célként a hatásterület mezőgazdasági és erdőterületeinek öntözővízzel való ellátását jelölték meg. Ez a vízigények átmeneti visszaesése ellenére – különös tekintettel a globális felmelegedés következtében várható kedvezőtlen folyamatokra- továbbra is jelentős gazdasági potenciált jelent. Lehetőségként kínálkozik halászati, halastavi fejlesztés megvalósítása is.

A Kis-Rába korábbi vizimalmai közül jelenleg csak a Kapuvári üzemel kis vízerőműként. Várható azonban a vízienergia hasznosítási igény ismételt felerősödése.

A biztonságos vízellátású medrek önmagukban is jelentős vízi életteret jelentenek. Korábban ilyen céllal nem megfogalmazott, új vízigényként jelentkezik a meglévő és tervezett élőhelyrekonstrukciók vízellátása. Ezek egy nagyszabású természetvédelmi program részeként az Ősi Hansági vízivilág részbeni helyreállítását célozzák. A vízpótlórendszerből biztosítható a védett Barbacsi-tó vízellátása is.

A Répce folyó alsó mintegy 39 km szakaszára a legjelentősebb hatású beavatkozás a répcelaki árapasztó 1910-es években történt megépítése volt. Ezzel az érintett mederszakaszt mentesítették a saját árvizeitől. A tervezési szakaszon ezt követően részben vízkárelhárítási, részben vízpótlási, öntözővíz szolgáltatási célú beavatkozások történtek. Mindkét funkció teljesítése szempontjából meghatározó volt az 1960-as évek közepén Hövej térségében megépült a Kardos-érrel kapcsolatot biztosító összekötő csatorna.

Ezzel a két vízfolyáson található duzzasztóművek üzemelésével lehetőség van mind a kis- és középvizek, mind pedig az árvizek megosztására illetve átkormányzására.

Az **Észak Hanság** a vízpótlását a Lébény-Hanyi öntöző főcsatornán keresztül az 1978-ban épült Mosonmagyaróvári billenőtáblás duzzasztómű által megemelt vízszint segítségével a Mosoni-Dunából kapja.

1. **Halgazdálkodásra jogosult adatai:**

név: Sporthorgász Egyesületek Győr-Moson-Sopron megyei Szövetsége

székhely: 9021 Győr, Bajcsy-Zs. u. 13.

nyilvántartási száma: 08-02-0001193

képviseli: Ivancsóné Dr Horváth Zsuzsanna, ügyvezető elnök

1. **A halgazdálkodással összefüggő célok:**

***Elsődleges cél:***

* A *Rábca-Hanság vízrendszere* jellegének és adottságainak megfelelő őshonos halállomány védelme és fenntartható hasznosítása, a természetes élővilág biológiai sokféleségének (biodiverzitás) megőrzése mellett.

***További célok:***

* A horgászati igényeket kielégítő halfogási lehetőségek javítása a halállomány mesterséges utánpótlásával.
* A halállomány természetes utánpótlásának növelésére irányuló programjavaslat kidolgozása, különös tekintettel az élőhelyi változatosságot és konnektivitás helyreállító műszaki beavatkozások elősegítésére, valamint az ívó-, ivadéknevelő és vermelő helyek védelmére, illetve kialakítására.
* A horgászok természetben eltöltött szabadidős- és sporttevékenységeinek támogatása, a szervezett horgászturizmus továbbfejlesztésével és a kulturált pihenés feltételeinek kialakításával.
* Hagyományőrző jelleggel, a kisszerszámos (rekreációs) halászat fenntartása, a természetesvízi kereskedelmi halászatot megszüntető 2013. évi CII. tv rendelkezéseinek figyelembe vételével.
* A horgászok érdekeinek hatékony képviselete szakmai rendezvényeken, egyeztetéseken (pl. vizes élőhelyek helyreállítása stb.) és egyéb fórumokon.
* A horgászat, mint aktív szabadidősport népszerűsítése, valamint a természet védelmére és szeretetére való nevelés elősegítése.
* A tudományos feladatokat ellátó intézményekkel, szervezetekkel való együttműködés kialakítása és fejlesztése, a hasznosított vízterület halállományára és a halgazdálkodási tevékenységre irányuló kutatások támogatása.
* A halgazdálkodási terv továbbfejlesztése, egyes fajok állományának célirányos növelése, a rendszeres haltelepítések tapasztalatainak, a halfogási adatsorok elemzésének, valamint a tudományos kutatások fontosabb eredményeinek értékelésével.

1. **Alkalmazható horgászati, halászati eszközök, módszerek:**

A horgászat a 2013. évi CII. számú halgazdálkodásról és hal védelméről szóló törvény és rendeletei, azok módosításai, a Dunára vonatkozó egyéb hatósági előírások, a Horgászat Országos Szabályai és a Szövetség kezelésében levő folyóvizekre jóváhagyott horgászrend, továbbá a természetvédelmi előírások szerint gyakorolható.

A szabadidős kisszerszámos halászatot a 2013. évi CII. számú halgazdálkodásról és hal védelméről szóló törvény és rendeletei, azok módosításai, a *Rábca-Hanság vízrendszerére* vonatkozó egyéb hatósági előírások és a Szövetség kezelésében levő folyóvizekre kiadott rekreációs halászati rend, továbbá a természetvédelmi előírások betartásával lehet folytatni. A kisszerszámos halászok csak partról használt emelő hálóval (tápli), vagy csónakra telepített csörlős emelő hálóval foghatnak halat. Az emelőháló maximális mérete 3X3 méter.

A szabadidős kisszerszámos halászati engedéllyel és horgász engedéllyel is rendelkező személy egy időben kizárólag halászati, vagy horgászati tevékenységet végezhet. Mindkét tevékenység azonos időben történő gyakorlása tilos.

Halmentés, szaporításhoz anyahal gyűjtése, tudományos célt szolgáló felmérések stb. esetén további halfogó eszközökkel (pl. elektromos halászgép) is végezhető halászat, az illetékes hatóságok engedélyével és a Szövetség, mint halgazdálkodásra jogosult tájékoztatásával.

1. **Évenkénti haltelepítési adatok:**

A ***rendszeres haltelepítések*** a horgászati szempontból jelentősebb fajok állományainak növelésére irányulnak, az élőhelyi adottságok figyelembevételével. A korábbi évekre visszamenőleg nem rendelkezik hiteles haltelepítési adatokkal a Szövetség. Az alábbi táblázatban feltüntetett mennyiségek évi 5 %-kal növelendőek a MOHOSZ-szal kötött alhaszonbérleti szerződés szerint.

***Rábca***

|  |  |  |  |
| --- | --- | --- | --- |
| **halfaj** | **korosztály** | **egyedszám (db)** | **súly (kg)** |
| ponty\* | 2 nyaras |  | 1.000 |
| ponty\* | 3 nyaras |  | 1.000 |
| süllő | előnevelt | 5.000 |  |
| harcsa | előnevelt | 10.000 |  |
| csuka | előnevelt | 25.000 |  |

***Hanság-főcsatorna***

|  |  |  |  |
| --- | --- | --- | --- |
| **halfaj** | **korosztály** | **egyedszám (db)** | **súly (kg)** |
| ponty\* | 2 nyaras |  | 500 |
| ponty\* | 3 nyaras |  | 1.000 |
| süllő | előnevelt | 5.000 |  |
| harcsa | előnevelt | 5.000 |  |
| csuka | előnevelt | 15.000 |  |

\* A beszerzési lehetőségek függvényében, a népesítésre kerülő ponty pikkelyes, továbbá legalább 10 %-a nyurga formájú.

A ***nem kötelező érvénnyel telepítendő*** halfajok beszerzése bizonytalan. A haltermelők által kínált lehetőségeket és árakat mérlegelve, hatósági egyeztetést követően kerülhet sor kihelyezésükre.

|  |  |  |  |
| --- | --- | --- | --- |
| **halfaj** | **korosztály** | **egyedszám (db)** | **súly (kg)** |
| compó | 2-3 nyaras |  | 100 |
| széles kárász | 1-2 nyaras |  | 100 |
| csuka | 2-3 nyaras |  | 100 |

Az évenként vállalt haltelepítések megvalósításakor a Rábca vízjárásának alakulása, a vízrendszer ökológiai állapotának változása, továbbá az egyes halfajok beszerezhetőségének függvényében az alábbi szabályok szerint lehet eltérni:

* Az adott évben elmaradt telepítés a következő évben pótolható (2-3 nyaras ponty esetében az előírt mennyiség 20 %-áig). Az évenkénti előírásoknak a tervezési időszak 5 évének átlagában kell megfelelni.
* A haltelepítési tervben vállalt mennyiségeken felül – a vonatkozó jogszabályi rendelkezések betartásával – többlettelepítések is végezhetőek.

1. **A vízminőség és a halállomány védelmét célzó intézkedések:**

A rendszeren átvezetett élővíz vízminőségi szempontból is kiemelkedő jelentőségű. Ez biztosítja ugyanis a tisztított szennyvizek higítását, az Ikva alsó szakaszán, a Hanság főcsatornában és a teljes Rábca-Répce vízrendszerben. A vízcsere lassítja a tápanyaggal terhelt vízterekben az eutrofizációs folyamatokat.

Vízminőségi probléma leggyakrabban a szennyvíztisztító telepek rossz üzemelése miatt a Keszeg-ér alsó szakaszán (Csornai szennyvíztisztító), a Kis-Rábán ( Kapuvári szennyvíztisztító) fordulnak elő.

A halőrök rendszeresen figyelemmel kísérik a vízterületen észlelhető változásokat. A horgászok és a kisszerszámos halászok a területi jegyükön feltüntetett telefonszámon, az anonimitás biztosítása mellett tehetnek bejelentést a vízterületen észlelt szabálytalanságokról, vízszennyezésekről, a halak szokatlan viselkedéséről (pipálás, tömeges kint rekedés, torlódás stb.), halpusztulásról és egyéb környezeti károkról. A beérkező jelzések alapján a megyei szövetség haladéktalanul eleget tesz tájékoztatási kötelezettségének a környezetvédelmi és vízügyi felügyelőség, illetve az egyéb szakhatóságok felé, az esetlegesen keletkező károk elhárításában is közreműködve.

A vízpart és a vízi élőhelyek károsításának mérséklése a környezetvédelem fontosságát tudatosító figyelemfelkeltő rendezvények szervezésével és információs anyagok tömegkommunikációs eszközökkel (pl. elektronikus média, folyóiratok stb.) történő terjesztésével. A szemetes helyen horgászó, vagy bizonyíthatóan szemetelő személyek a területi jegyük bevonásával, és bírsággal is büntethetőek.

A halgazdálkodási érdekek érvényesítése a *Rábca-Hanság vízrendszere* vízellátásának szabályozásában, valamint az élőhelyek helyreállítására, ökológiai állapotának javítására irányuló műszaki fejlesztések társadalmi megvitatásában, az Észak-Dunántúli Vízügyi Igazgatósággal és a Fertő-Hanság Nemzeti Park Igazgatóságával való konstruktív együttműködés fenntartásával.

Az aktuális halállomány helyzetértékelése, közvetlen halbiológiai és folyamökológiai vizsgálatok, valamint a halfogási adatsorok alapján, továbbá a horgászoktól és halőröktől érkező jelzések elemzésével. A helyzetértékelés eredményei alapján, a halak védelmét, szaporodását és fejlődését elősegítő műszaki beavatkozások (kíméleti területek kijelölése, ívóhelyek helyreállítása és létrehozása, hallépcsők építése stb.) lehetőségeinek feltárása, a realizálható javaslatok megvalósításának kezdeményezése, egyeztetés az illetékes hatóságokkal, továbbá a megvalósításhoz szükséges pályázati támogatások megszerzésében való közreműködés.

A térségben megtelepedett kormoránállomány halfogyasztásával összefüggő károk mérséklése, a madárállomány gyérítésének és a költőtelepek zavarásának szervezett támogatásával.

,

1. **A vízi élővilág (növényzet és állatok) fenntartására tervezett intézkedések**

A *Rábca-Hanság vízrendszer* halfaunáját közel 50 faj alkotja. Jellemző a lassan folyó, vagy állóvizeket, illetve mocsaras élőhelyeket kedvelő halfajok gyakorisága. A halak védelmét, szaporodását és fejlődését elősegítő műszaki beavatkozások megvalósítását a Szövetség messzemenőkig támogatja, mert azok jelentős mértékben hozzájárulnak a vízrendszere természetes élővilágának megőrzéséhez és az akvatikus élőhelyek általános ökológiai állapotának javulásához.

A *Rábca-Hanság vízrendszere mentén* többnyire az egykor hatalmas lápvilág lecsapolások után is fennmaradt láperdei, láprétjei alkotják a természetes növényzetet. A 19. században megkezdett átfogó beavatkozások következtében a nagy nádasok fokozatosan eltűntek, a tőzeget gyors ütemben bányászták ki és kiszárított területeken megindult a mezőgazdasági művelés. A 20. sz. második felében nagy erdőtelepítések kezdődtek, kezdetben égerrel, majd elsősorban nemesnyár hibridekkel, nemesített füzekkel. A változatos vízrendszer és a csatornák hálózata számos védett növény és állatfaj számára biztosít élőhelyet. Különösen gazdag a térség madárvilága. A parti sáv növényzetének és állatvilágának megóvását a Szövetség betartatja a horgászokkal, és felhívja a figyelmüket arra, hogy a védett, illetve a fokozottan védett természeti területeken (ezek bemutatására térkép is készült a horgászok részére) a természetvédelmi hatóságok külön engedélyével együtt érvényes csak a területi horgászjegyük.

1. **Halgazdálkodási kíméleti területek kijelölése**

Az alábbi vízterületek egy része fokozottan védett természeti terület, ahol egész évben tilos, vagy természetvédelmi hatóságok engedélyével lehet horgászati és halászati tevékenységet folytatni:

* Barbacsi csatorna egy része fokozottan védett
* Lébény-Hanyi II. sz. csatorna egy része fokozottan védett
* Ottómajori csatorna egy része fokozottan védett
* Ottómajori összekötő. csatorna egy része fokozottan védett
* Rábcai tőzegcsatorna egy része fokozottan védett
* Bordacsi csatorna egy része fokozottan védett

A kormányhivatal földművelésügyi igazgatósága által a 2013. évi CII. számú halgazdálkodási törvény 4.§ (1) pontja alapján, a *Rábca-Hanság vízrendszer* halállományának védelme érdekében **kijelölt kíméleti területek április 1-től június 30.-ig a börcsi Dobsai rét és a Dobsai holtág, ide értve az M1 autópálya és az abdai közúti út elterelő legelőt.**

1. **A halgazdálkodási vízterület őrzése:**

A *Rábca-Hanság vízrendszerben* folytatott horgászati és halászati tevékenység ellenőrzését a Szövetség 8 fő halászati őrei látják el. (A hivatásos halőrök tevékenysége a Szövetség összes vízterületére kiterjed.) Az ellenőrzési feladatok ellátásában már eddig is eredményes együttműködés alakult ki a rendőrséggel, a Fertő-Hanság Nemzeti Parkkal, az erdőgazdaság területi szerveivel, a helyi önkormányzatokkal, a polgárőrséggel, valamint a területileg illetékes helyi horgászegyesületekkel.

A térségi rendőri szervekkel meglévő együttműködés alapján a halőri ismeretekkel rendelkező hivatásos rendőrök a szolgálatuk során önállóan is ellenőrzik a horgászati szabályok betartását, illetve a hivatásos halászati őrökkel együtt közös ellenőrzéseket végeznek.

1. **Területi engedélyek típusai és tervezett mennyisége:**

|  |  |
| --- | --- |
| **Területi jegy típusa** | **Mennyiség (db)** |
| Felnőtt éves, heti, 24 órás | Korlátlan |
| Kedvezményezett éves, heti, 24 órás \* | Korlátlan |
| Parti emelőháló éves \*\* | 110 db |
| Csónakos emelőháló éves \*\* | 50 db |

\* 65. éven felüli, vagy Ifjúsági, vagy turista állami jeggyel rendelkező horgász

\*\* A Szövetség kezelésében levő folyóvizeken összesen

A Szövetség a vízterületre összevont, úgynevezett folyóvízi jegyet ad ki, valamint megyei összevont területi jegyet ad ki. A csónakból történő horgászat csónakos kiegészítőjegy váltásával lehetséges.

Gyermek horgászok részére Megyei Gyermekjegyet ad ki a Szövetség, amely a Szövetség, és annak tagegyesületei kezelésében lévő vízterületekre, valamint a Fertő-tóra érvényes, csak úszós készséggel való horgászatra jogosít, és méretkorlátozással védett őshonos hal megtartása nem engedélyezett.

1. **Helyi horgászrend:**

* A felnőtt horgász a napi darabszám korlátozással is védett halfajokból naponta fajonként 2 db-ot, összesen 4 db-ot, a napi darabszám korlátozása alá nem eső fajokból összesen 10 kg-ot tarthat meg.
* A kedvezményezett jeggyel rendelkező horgász a napi darabszám korlátozással is védett halfajokból naponta fajonként 2 db-ot, összesen 3 db-ot, a napi darabszám korlátozása alá nem eső fajokból összesen 5 kg-ot tarthat meg.
* A felnőtt horgász az éves területi jeggyel összesen 60 db, de vízterületenként /víztér kódonként/ a napi darabszám korlátozással is védett halfajokból maximum 30 db halat tarthat meg, a kedvezményezett területi jeggyel rendelkező horgász összesen 30 db-ot, de vízterületenként /víztér kódonként/ a napi darabszám korlátozással is védett halfajokból maximum 15 db napi darabszám korlátozással is védett halat tarthat meg.
* Etetőbóját és etetőhajót használni tilos.
* A helyi horgászrendben nem szabályozott kérdésekben a hatályos halgazdálkodásról és a hal védelméről szóló törvény, valamint a kapcsolódó végrehajtási rendelet és az országos horgászrend az irányadó.
* A hallépcső kíméleti terület, ezért egész évben tilos mindennemű horgászat és halászat a *kialakított hallépcsőkben*, és a betorkollásuk alatt és a kiágazásuk felett 50 méterrel.
* Tilos a horgászat és a halászat azon műtárgyakról, ahol az Észak-dunántúli Vízügyi Igazgatóság azt táblával tiltja.
* A horgászrend előírásai a kisszerszámos halászra is vonatkoznak.
* Tilos a kisszerszámos halászat a hidakról és a műtárgyakról /bukók, fenékgátak, duzzasztók, zsilipek/.
* A halak hajtását, zavarásos halászati módot alkalmazni a rekreációs halászat során tilos.
* Jelölt halat megtartani tilos!
* A 70 cm feletti méretű pontyot megtartani tilos, azt a horogtól való megszabadítás után kíméletesen vissza kell engedni a vízbe.
* A 40 cm feletti dévérkeszeget megtartani tilos, azt a horogtól való megszabadítás után kíméletesen vissza kell engedni a vízbe.
* Amurra vonatkozóan a kifogható legkisebb mérete 50 cm.
* Szemetes helyen horgászni tilos. A horgászhelyen talált szemetet, hulladékot a horgász köteles a horgászat megkezdése előtt szemetes zsákba összegyűjteni, a horgászat alatt keletkező hulladékot összegyűjtve szemetes zsákban tárolni, és azt a horgászat befejeztével magával vinni. Szemetes horgászhelyen való horgászatért első esetben fogási naplóba figyelmeztetést kap, második esetben a területi jegy a helyszínen bevonásra kerül.
* Az előre eltervezett telepítések után egy hetes fogási tilalom kerül bevezetésre a telepített halfaj célzott horgászatára és elvitelére vonatkozóan.
* Akit a halgazdálkodási hatóság jogerősen eltilt a horgászattól, vagy halászattól, annak a személynek a területi jegyét a Szövetség az eltiltása lejártát követően sem adja vissza. /13/2017.(09.14.) számú elnökségi határozat/
* Akit horgászattal vagy halászattal kapcsolatos bűncselekményben elmarasztal a bíróság, az a személy 10 évig nem válthat területi jegyet a Szövetség kezelésében lévő vízterületekre. /14/2017.(09.14.) számú elnökségi határozat/

1. **Záradék:**

A halgazdálkodási terv hatálya: 2019. január 1. – 2020. december 31.

Győr, 2018. 11. 05.

ph.

…………………………………………………….

halgazdálkodási hasznosító